  Виталий Пронин 20-тӥ ноябре Россиын нош ик ортчоз географияя диктант. Удмуртиын улӥсьёс сое гожтыны быгатозы 5 интыын. Россиысь Географияя обществолэн удмурт ёзэзлэн пресс-секретарез Александр Лекомцев вера: - Этнографияя диктант шараяз, Россиын улӥсьёс географиез урод тодо шуыса. Асьмеос кунмылэн шуръёсыз, городъёсыз, элькунъёсыз, гурезьёсыз сярысь но тодон-валанмес паськытатыны кулэ. Та ужрад солы бадӟым юрттэт луоз. Кылем арын площадка одӥг гинэ вал - УдГУ-ын. Отчы вуылӥз 300 ятыр адями. Россиын диктант гожтэмъёслэн шоро-куспо баллзы - 55 вал, Удмуртиын - 57 балл. Туэ георгафияя диктант гожтыны луоз Глазовысь 8 но 15 номеро школаосын, Балезино ёросысь Падера гуртысь школаын, Ижысь 93 номеро школаын но УдГУ-лэн 1-тӥ корпусэзлэн актовой залаз. Диктант кутскоз 11 часын. Ужрадэ пыриськемлэсь азьвыл регистрация ортчоно https://goo.gl/forms/wBf1LijnYT2x1rkC2 адресъя. Тодон-валанэз Интернет пыр эскерыны луоз, dictant.rgo.ru сайтэ пырыса. Ангелина Снигирёва Туспуктӥз А. Горбунов Теги: йылпумъянъёс  